Exqrch/javanese-Komodo-pixelgpt huggingface dataset:
Kutha Wasai dumunung ana ing pérangan kulon lan dadi kutha krajan saka Kabupatèn Raja Ampat.
Provinsi Groningen Groningen (basa Groningen: "Pervìnzie Grönnen") iku sawijining provinsi ing Walanda
Groningen dumunung ing sisih lor Walanda
Kutha krajané Groningen yaiku kutha Groningen
Padunung Groningen cacahé sakiwa-tengené 577.081 jiwa (30 november 2009), yaiku saprateluné manggon ana ing kutha krajan Groningen
Provinsi Groningen wewatesan karo Waddenzee ana ing sisih lor, déné ing sisih wétan sagara watese yaiku kali Eems kang kalebu ana ing nagara Jerman lan Dollard (uga duweke Jerman lan kalebu péranganing Sagara Wadden, Dollard iki dadi panggon kanggo nampung banyu saka kali Eems sadurungé diilekke menyang sagara lor), ana ing sisih kulon uga watesé karo nagara Jerman pasé yaiku ana ing praja Niedersachsen,
pasé yaiku ana ing praja Niedersachsen, lah ing sisih kidul watesé yaiku provinsi Drenthe, lan ing sisih kulon uga wewatesan karo provinsi Friesland
Provinsi iki kalebu dadi provinsi paling cilik ana ing wewengkon Walanda
Amba saka wewengkon provinsi iki yaiku 2.960,03 km²
Amba dharatané yaiku 2.333,28 km² lan turahané yaiku awujud sagara
Provinsi iki mbiyèn dibagi dadi 25 "gemeente", nanging wiwit tanggal 1 Januari 2010 provinsi iki dibagi dadi 23 "gemeente", mergane yaiku 3 "gemeente" yaiku Winschoten, Scheemda lan Reiderland saiki kalebu ana ing wewengkon anyar kang ajeneng "gemeente" Oldambt
John Tyler John Tyler, Jr
(#ALIH) ya iku Présidhèn lan Wakil Présidhèn Amérika Sarékat kaping 10
Tyler njabat présidhèn nalika taun 1841-1845
Sadurungé tyler njabat dadi Wakil Présidhèn Amérika Sarékat
Dhèwèké dadi wakil présidhèn pisanan kang dadi présidhèn ana ing sajarah Amérika amarga présidhèn kang lagi njabat banjur mati
Saksuwene dadi présidhèn, Tyler akèh gawé veto proposal wigati kang diajukake déning parténe, amarga iku parténe ora seneng karo dhèwèké, kabinèt kang dipandhegani dijenengi kabinèt "bencana" lan ndadèkaké Tyler salah siji présidhèn kang dipanggonake ana ing rangking paling ngisor
Ana ing pungkasané Tyler lewih nuduhaké kesetiaane marang prinsip-prinsipe lan praja asalé dibandingake karo nagara konfederasi kang dipanggedhèni dadi présidhèn
Ana ing kapamimpinane John Tyler nalika iku kadadéan evolusi wigati parté-parté pulitik
Ana ing mangsa Présidhèn Tyler uuga ditentokake panggon sawijining kebijaksanaan domestik lan diwiwitine kebjaksanaan anyar pulitik luar nagari ing Amérika
Bapaké uga dadi gubernur ana ing praja iki
Tyler iku lulusan saka William and Mary College
Nalika umuré 19 taun dhèwèké wis diwènèhi hak kanggo makarya minangka pengacara
Nalika umuré 21 taun dhèwèké dipilih dadi anggota DPR nagara perangane Virginia nganti tekan taun 1816
Nalika iku dhèwèké dijaluk supaya manggoni kursi kang kosong ing "Dewan Perwakilan Rakyat Amérika"
Nalika dhèwèké dadi anggota DPR nagara perangane Virginia, ana perang kang pecah antarané Amérika lan Inggris, banjur dhèwèké tinanggenah menyang medhan paperangan supaya mandhegani salah siji kompi milisi kanggo mertahanake nagara perangane Virginia sing nalika iku diancem déning para bala tentarane Inggris
Ing taun 1821 John Tyler mundur saka donyane pulitik uga ninggal jabatane minangka Anggot DPR Amérika
Rong taun sawisé iku, dhèwèké kapilih manèh dadi anggota DPR nagara perangane Virginia, banjur dadi Gubernur Virginia, anggota MPR, jejabat senat Amérika lan bali manèh dadi anggota DPR nagara perangane Virginia
Minangka anggota DPR Amérika, John Tyler nentang arep sakabehing rencana perundang-undangan nagara
Minangka senator, ing pisanan dhèwèké njurung Andrew Jackson kanggo dadi présidhèn sanajan mung setengah-setengah
Banjur dhèwèké nentang kebijakan pulitik Jackson amarga dhèwèké nganggepe luwih menyang kedhaliman
John Tyler mènèhi panjurung menyang hak-hak nagara pérangan lan nentang penafsiran bébas sajeroning konstitusi Amérika
Dhèwèké dipilih déning Parté Whig dadi calon présidhèn amarga calon sadurungé mundur
Nalika iku Parté Whig mbutuhake calon kang asalé saka laladan kidul kanggo nyeimbangake pencalonan
Amarga Tyler asring katon mbela kapentingane "pérangan kidul" ing Parté Whig, mula dhèwèké dianggep mathuk dadi calon présidhèn
Nalika sedane Présidhèn William Henry Harrison, putusan kang pisanan John Tyler duwé prabawa kang gedhé ing sajarah Amérika kanggo sabanjuré
Nalika iku isih ora cetha apa wakil présidhèn bisa dadi présidhèn utawa wakil présidhèn tumindak dadi "présidhèn sawetara"
Tyler banjur mutusaké yèn wakil présidhèn kang manggon ing kantor présidhèn kudune dadi présidhèn.
Tyler nglakoni sumpah kalungguhan, ngandharake sesorah inagurasi kang cekak, banjur pindhah menyang gedung putih
Nalika iku akèh kritisi kang ndebatake keputusane, nanging banjur putusan iku dijurung déning kongres
Sawisé iku, wakil présidhèn ing Amérika dadi présidhèn Amérika yèn présidhèn kang isih njabat séda utawa mundur saka jabatane
Ing taun 1841, nalika umuré 51 taun, dhèwèké dadi présidhèn Amérika paling nom, déné sing sadurungé, ya iku William Henry Harrison iku présidhèn tuwa dhéwé
Présidhèn John Tyler kuwat mertahanake pendhapate yèn ngrembag babagan kebijakan publik lan antusias banget kanggo ngowahake sakabehing wewenang kepresidenane supaya bisa minangka apa sing dikarepake
Mung Présidhèn Jackson kang bisa ngalahake sajeroning panganggonan hak veto
Présidhèn Tyler uga ora oyag nalika mertahanake cabang èksekutif supaya bisa ngadeg dhéwé, ora mathuk karo kepinginane parté whig, ya iku ndadèkaké cabang èksekutif ana ing sangisore kongres
Pecah karo Parté Whig
Pecahe présidhèn Tyler karo parté whig nyatane ngrugikake kekarone, kanggo Présidhèn Tyler uga Parté Whig
Ana rong prakara kang dadi penyebab ananing perpecahan
Nalika tanggal 27 Fèbruari 1845 "resolusi bersama" babagan panggabungan Texas ddisarujuki déning Konggrès
Resolusi iki ngukuhaké rong pilian kang kudu diputusake déning présidhèn
Resolusi tekan ing Présidhèn Tyler nalika tanggal 1 Maret 1845 lan kasunyatane ngenteni putusan Présidhèn James Polk, kang dinyana bakalan milih pilian kang kapindho
Nanging Présidhèn Tyler ora gelem ngalah
Présidhèn Tyler ngirimake utusan menyang Texas nalika tanggal 3 Maret lan nawarake pilian kang pisanan
Nalika Présidhèn Polk resmi manggon ing kantor kepresidenan ing tanggal 4 Maret, dhèwèké ora eling yèn Tyler tau ngirimake utusan diplomatik menyang Texas
Sanajan mangkono, banjur Texas diresmikake dadi nagara pérangan Amérika ing Januari 1846
Tyler ninggal Washington D.C
nalika James Polk nembé diinagurasi
Miturute, dhèwèké wis nglakoni kang paling apik kanggo nagarané
Ing taun 1852 Tyler kanthi seneng nrima pamilihane supaya manggon ing sajeroning Parté Dhémokrat Virginia
Sawisé dadi nagara pérangan yang pisanan, ya iku South Carolina metu saka perserikatan (kang minangka lelakon kang pisanan tumuju Prang Sedulur), Tyler dadi penaséhat sawatara
Banjur ing sasi Juni 1861 dhèwèké bungah nalika kapilih dadi "Ketua Konvensi Bedhamèn"
John Tyler nganjurake supaya nagara pérangan Virginia sacepete metu saka perserikatan
Sawisé iku dhèwèké dipilih dadi anggota Konggrès Sementara nagara-nagara pérangan kang metu saka perserikatan
Ing tanggal 18 Januari 1862 dhèwèké séda ing Richmond
Pungkasané, dhèwèké luwih setia karo prinsip-prinsipe lan nagara perangane saka nagara fédherasi kang wis tau dhèwèké pandhegani.
Polk James Knox Polk (#ALIH) ya iku Présidhèn Amérika Sarékat kaping 11 (4 Maret 1845-4 Maret 1849)
James manggon ana ing wewengkon Tennessee
Nalika Parté Dhémokrat ngrekrut awake, Polk njabat Ketua DPR Amérika Sarékat (1835–1839) lan Gubernur Tennessee (1839–1841) nganti tekan njabat dadi présidhèn
Polk wakil saka parte Dhémokrat lan nalika njabat dadi présidhèn Polk didampingi déning wakil présidhèn George M
Polk kondhang karo usahane kanggo nyaplok Texas ing taun 1845 kang nyebabake perang mungsuh Meksiko ana ing taun 1846 – 1848
Nalika umuré 17 taun sawijining dhokter bisa mbedhah Polk kanggo njupuk batu empedu kang ana ing awake
Sawisé pembedahan, Polk séhat manèh
Sawisé awake séhat, tenaga lan ambisine uga dadi gedhé
Nalika umur 23 taun Polk ngranpungke pendidikane ing Universitas North Carolina ing Chapel Hill kanthi cum-laude, rong taun sawisé iku Polk banjur olèh ijin kanggo mbuka praktik ukum
Minangka pengacara enom, James Polk banjur lumebu ana ing babagan pulitik, lan dadi anggota parlemen praja Tennessee
Polk banjur tepung karo Andrew Jackson, présidhèn Amérika kang kaping pitu.
Nirina Zubir Nirina Raudhatul Jannah Zubir utawi langkung misuwur kanthi asma Nirina Zubir (#ALIH) inggih punika penyanyi lan artis saking Indonesia
Nirina Zubir gadhah dhuwur 158 cm
Nirina punika putrinipun Zubir Amin, diplomat senior ingkang lair ing Pariaman, Sumatera Barat
Nirina Zubir main filem ingkang wiwitan inggih punika ing filem "30 Hari Mencari Cinta", piyambakipun sukses maragakaken paraga Gwen
Film ingkang kaping kalih kanthi irah-irahan "Mirror" (2005), lajeng filem "Belahan Jiwa" (2006)
Wonten ing filem "Belahan Jiwa" punika, piyambakipun minangka dados paraga Baby Blue ingkang gadhah raos "trauma" amargi sedanipun sadherek kembaranipun, Baby Pink
Film Nirina kanthi irah-irahan "Heart" dipunrilis 11 Mèi 2006
Kanthi filem "Heart" punika, Nirina Zubir pikantuk kanugrahan minangka "Ingkang maragani Utama Wanita Terbaik FFI 2006"
Taun 2007, Nirina Zubir main filem "Kamulah Satu-satunya" kanthi dipunsutradarai déning Hanung Bramantyo
Nirina Zubir main filem "Get Married" (2008) ingkang ugi ndadosaken Nirina Zubir pikantuk kanugrahan minangka "Ingkang maragani Utama Wanita Terfavorit versi Indonésian Movie Award 2008"
Ing tanggal 9 November 2008, Nirina Zubir dipunlamar Ernest, gitaris Cokelat
Resminipun ing tanggal 5 April 2009, Nirina sampun dados garwanipun Ernest
Nirina Zubir lan Ernest dipunparingi momongan putri, inggih punika Zivara Ruciragati Syarif ing tanggal 6 Fèbruari 2010, pukul 07.09 enjing kanthi abot 3,4 kg lan pdawa 48 cm ing RS Harapan Kita, Jakarta Barat.
Pulo Morotai Puou Morotai kanthi jembar (695 mil persegi/1.800 km²) ya iku jeneng salha sijiné pulo kang dianggo uga kabupatèn alternatif kang dumunung ing kapuloan Halmahera, Kapuloan Maluku, Indonésia
Kanggo péranganing Provinsi Maluku Lor, Pulo iki dumunung ing tlatah Indonésia sisih Lor
Kabupatèn Pulo Morotai diresmèkaké déning Mantri Dalam Negri Indonésia, Mardiyanto, ing tanggal 29 Oktober 2008, saka kasil pangembangan saka Kabupatèn Halmahera Lor.
Pakubuwana X Sri Susuhunan Pakubuwana X utawi Radèn Mas Malikul Kusna (Jawa: ꦯꦸꦱꦸꦲꦸꦤ꧀ꦤꦤ꧀ꦦꦑꦸꦨꦸꦮꦟ꧇꧑꧐; miyos ing Surakarta, 29 Novèmber 1866 – séda ing Surakarta, 1 Fèbruari 1939 dumugi yuswa 72 taun) inggih punika raja ingkang kaping sanga wonten ing karaton Kasunanan Surakarta
Ing tanggal 7 Novèmber taun 2011 Pakubuwana X katetepaken déning pamaréntah Indonésia minangka Pahlawan Nasional Cariyos wiwitan
Asma timuripun inggih punika Radèn Mas Sayyidin Malikul Kusna, putranipun Pakubuwana IX ingkang miyos saking garwa praméswari K.R.Ay
Kustiyah rikala surya 29 Novèmber 1866
Nalikanipun ngancik yuswa kaping 3, panjenenganipun sampun kapitedhan minangka putra makutha ingkang ajejuluk "Kangjeng Gusti Pangéran Adipati Anom Hamangkunagara Sudibya Rajaputra Naréndra ing Mataram VI"
Nalika sugengipun, Pakubuwana X ngripta sawetawis gendhing kados ingkang dipun andharaken wonten ngandhap punika:
F-35 Lightning II Lockheed Martin F-35 Lightning II inggih punika pesawat tempur ingkang mlebet kulawarga tempur multi peran, kanthi kursi tunggal, mesin tunggal
Pesawat tempur punika minangka génerasi kaping gangsal kanggé serangan wonten darat, "pengintaian", lan misi pertahanan udara
F-35 gadhah tigang modhel utami, (1) "varian lepas landas" lan "mendarat konvensional", (2) "varian lepas landas" lan "mendarat vertikal-pendek", lan (3) "varian carrier basis"
F-35 inggih punika génerasi keturunan saking X-35, punika prodhukipun "Joint Strike Fighter (JSF) program"
JSF dipundanai déning Amérikah Sarékat kaliyan Inggris lan mitra pamaréntah sanèsipun kanggé nyamektakaken dana tambahan
F-35 wiwit mabur tanggal 15 Dhésèmber 2006
Amérikah Sarékat gadhah maksud badhé tumbas pesawat tempur punika cacah 2.443 kanthi regi US $ 323 miliar
Program punika dados program pertahanan ingkang paling awis ingkang naté wonten
Program JSF dipunrancang kanggé nggantos F-16, A-10, F/A-18 (kalebet E énggal / F "Super Hornet" varian) lan AV-8B pesawat tempur taktis
Macem varian F-35 inggih punika:
Akhdiyat Duta Modjo (Sheila On 7) Akhdiyat Duta Modjo (lair ning Kentucky, USA, 30 April 1973) utawa kondhang karo jeneng "Duta", iku musisi kang uga dadi vokalis ning grup musik saka Yogyakarta, grup musik iku ya iku Sheila On Seven
Anak kang kaping pisan saka 2 bersaudara iki pernah nempuh kuliyah ning Fakultas Teknologi Pertanian, Jurusan Mekanisasi Pertanian, Universitas Gadjah Mada Yogyakarta
nanging amarga kasibukané ning dunya musik, Duta ora sempet mbubarké nganti lulus
Duta ngantaraké grup band saka Yogyakarta iku nganti ning puncak katenaran, albumé kang pisanan dirilis taun 1999
Lewat suara Duta, album pisanan kang temané SHEILA ON 7 iku bisa nggawé masarakat kesengsem, tembangan mau dadi lagi "favorit" nalika jaman iku
Ning sajarah kariré ning dunya musik, Duta uga pernah njurung fil layar lebar
Bebarengan karo aktris kang uga mantan Puteri Indonésia taun 1992, Melanie Putria dhèwèké mbintangi filem komedi kang judhulé TAK BIASA, kang sutradarané Jose Poernomo kang uga garwa saka penyanyi Lusi Rachmawati kang dadi pangarahé
Meluni jejak rekanné, kang meluni dunya akting, kaya ta Eros kang ngadu akting ning filem 30 Hari Mencari Cinta karo Nirina lan Olivia, meski namung meranaké "cameo"
Ning filem TAK BIASA, Duta bakal dadi pemeran mligi
Duta meranake tokoh Abi, Jaka kang padha kaya jaka-jaka liyané kang tembé lulus SMU
Film kang judhulé TAK BIASA iki memang ora biyasa, amarga drama komedi iki ora "slapstick" lan mbodho-mbodhoi
Nanging, alur carita kang bisa ngibur, edukatif, ning tata gambar kang aik lan kualitas suara kang jernih.
Adam Muhammad Subarkah Adam Muhammad Subarkah utawa dikenall uga Adam Sheila On Seven (Yogyakarta, 22 Fèbruari 1979), iku personil grup musik saka Yogyakarta, kang posisiné ning gitar bass
Sheila on Seven iku grup musik kang alirané pop kang ngadeg tanggal 6 Mèi 1996 ning Yogyakarta
Saliyané Adam, personil Sheila On 7 ana Duta (Akhdiyat Duta Modjo, nyekel pérangan vokal), Eross Candra Sheila On 7|Eross]] (Eross Candra, kang nyekel gitar) sarta Brian (Brian Kresna Putro, kang nyekel pérangan drum)
Awalé, grup iki duwé jening "Sheila" kang dijukut saka basa "Celtic" kang nduwenu arti musikal
Uga ditambahi karo tembung "Gank" kang akhiré jeneng jangkepe dadi "Sheila Gank"
Nanging akhiré diowah manèh dadi "on 7" kang dijupuk saka pitu tangga nada ning ngèlmu musik
Adam pernah nempuh pendidikan ning Fakultas Ilmu Sosial lan Pulitik, Jurusan Hubungan Internasional ning Universitas Gajah Mada (UGM Yogyakarta)
Nanging ora sempet anggoné wisuda
Adam nikah karo kenya ayu kang meluni ajang Putri Indonésia taun 2001, kang jenengé Umi Arimbi Khallistasani
Umi Arimbi Khallistasani kang uga dadi pamenang ning putri berbakat Indonésia taun 2003
Pista nikahan iku ditindakaké ning Masjid Kampus UGM Yogyakarta.
Mas kawiné kanggo Arimbi ya iku saparangkat piranti salat lan Al Qur'an, lan barang-barang liyané kang dirahasiakaké
Nikah ning taun 2005, lan wus dikaruniai putri kang dijenengi Lovely Az'ahra Sheekeane (lair 6 April 2006).
Eross Candra Eross Candra utawa kondhang karo jeneng Erros Sheila On 7 (3 Juli 1979), pemusik lan pangripta tembang
Uga dadi personil saka grup band saka Yogyakarta ya iku Sheila on Seven
Sasuwené dhèwèké berkarir, anak kaping pisanan iki naté nggabung karo Icha lan Adhit Jikustik mbentuk band Dizzy Band
Nuli ning tanggal 6 Mèi 1996, karo Sakti, Anton, Adam lan Duta, dhèwèké mbentuk band anyar, kang wektu iku dijenengi Sheila Gank, kang tundhoé dadi band Yogyakarta kang kondhang ya iku Sheila on Seven
Mantan pacangané aktris Leony iki uga kinawruhan minangka pangripta tembang-tembang kang populer
Tetembangan kang diripta ora namung kanggo band kang dadi induk semangé, nanging uga kanggo penyanyi liyané., kaya ta penyanyi Memes, Rio Febrian, Tasya Kamila, Audy Item, lan Cokelat, uga nyanyikaké tetembangan kang wus diriptakaké déning dhèwèké, tembang-tembang mau uga dadi 'soundtrack filem"
Erros uga tau ngramekake pesta piala donya 2006 karo grup bandné,Sheila On 7 kanthi lagu sesirah "Pemenang" kang lumebu ing album Voices rekamane Sony Music
Saiki bintang filem "MATI BUJANG TENGAH MALAM" kang dibintangi karo aktris Artika Sari Devi iku uga terlibat proyek karoklompok musik anyarané, kang diarani Jagoseu
Kamis, 24 September 2009, gitaris kondhang iki resmi nikah karo Sarah Diorita keturunan Perancis ning KUA Sléman, Yogyakarta.
Angklung Caruk Angklung Caruk minangka piranti kasenian khas Banyuwangi
Angklung iki racaké dimainaké kanggo nguji ketrampilané sing main
Kasenian iki dadi saya ramé amarga anané panyengkuyungé penonton kang tinanggenah minangka suporter
Seni Angklung Caruk asalé saka jinis kasenian Legong Bali
" Caruk " ana ing basa Using tegesé " temu "
Tembung lingga iku diucapake " Kecaruk " utawa " ketemu "
tembung " Angklung Caruk " tegesé ya iku rong golongan kasenian angklung kang tinemu ana ing sakpanggung, utawa adu kepinteran mainaké piranti musik mawa laras pelog iku, kanthi nganggo iringan tembang Banyuwangian tujuané ya iku kanggo ngrebutaké gelar dadi group kasenian angklung kang paling apik
Ana ing angklung caruk iki ora ana aturan kang baku lan katulis nanging kaloro kelompok kesenian iku wiwit puluhan taun kapungkur wis paham ngenani aturan kang wis dadi kesepakatan
Amarga prakara mau iku kang ndadèkaké ora ana kang main cures , lan ora nesunalika olèh respon kang sithik saka penonton
Kecepetan irama musik lan lagu-lagu kang dimainake kadayan déning nuansa musik angklungritmis saka Bali
Nanging ana ing kesenian iki uga ana perpaduan antarané nada lan gamelan slendro saka Jawa kang nglahirake kreativitas estetik
Ana ing pertunjukan seni angklung caruk uga disajikake jogèd kang racaké dimainake déning penari lanang
Jinis-jinis jogèd mau kaya jogèd jangeran, jogèd gandrungan, cakilan, jogèd kuntulan, lan jogèd daerah Blambangan
Instrumen musik angklung caruk ya iku saka angklung (rong unit angklung), kendhang (loro), slenthem (loro), saron (loro), peking (loro), kethuk (loro), lan gong (loro).
Congot Congot ya iku panggonan ketemuné Kali Serayu lan Kali Klawing
Congot manggon ana ing désa Kedungbenda, kacamatan Kemangkon Kabupatèn Purbalingga
Saka Kutha Purbalingga kira-kira adohé 7 km mangidul
Congot duwé sesawangan kang éndah mula panggon iki sok kanggo plesiran
Panggon ketemuné kali Serayu lan kali Klawing iki bisa minangka praon
Saliyané praon, ing Congot uga bisa nonton Lingga Yoni, sarta jiyarah menyang kuburan jago lan sumur bening
Lingga lan Yoni ya iku minangka watu dawa lan watu kang wujudé kaya lumpang
Saben ing sasi sura, wong sadésa Kedungbenda padha kumpul kanggo kendurèn ana ing konplèk lingga lan yoni
Akèh vèrsi carita ngenani congot kang ora ana carita sing gumathok
Ana carita kang sumebar ing masarakat yèn biyèn para Kurawa lan Pandhawa padha nganakaké sayembara nggawaé bengawan, kali nganti tekan sagara
Kurawa diwiwiti saka sikilé gunung Gora (Gunung Slamet) déné para pandhawa diwiwiti saka sikilé Gunung Raga Jembangan (Gunung Diéng)
Sadurungé gawé bengawan padha suka parisuka, pista
Sayembara mau isiné Sing sapa bisa unggul bisa luwih dhisik gawé bengawan nganti tekan sagara, iku bisa nugel janggané, guluné, salah siji saka sing kalah
Anggoné padha suka parisuka nganti padha ndem-ndeman, ngombé arak lan ciu, sing disuguhaké mungsuhé sayembara
Para kurawa anggoné gawé ombèn-ombèn arak lan ciuné maraké mabok lan turu kepati, lan ora gelem ngombé inuman sing disuguhaké para pandhawa
Mulané nalika para Pandhawa padah turu kepati amarga kakehan nginum arak lan ciu sing disuguhaké, para kurawa padha wiwit gawé bangawan
Untungé sang bima ora gelem nginum arak lan ciu sing disuguhaké kurawa
Mula ésuk-ésuk tangi turu kagét nalika seduluré isih padha turu, wong-wong kurawa wis olèh dawa anggoné ngedhuki bengawan
Ora pikir dawa banjur Déwi Srikandhi kang lagi turu digugah, dikon lumayu abusana sangarepé bima sing wis nyekel gada sing digawé wluku ngango aji Bandung Bandawasa
Sedhela waé, amarga semangat saka éndahing anggané Srikandi, Sang Bima anggoné gawé bangawan karo gadané wis tekan sagara Sang kurawa nalika tekan Désa Kedungbenda kagét nalika ngerti bangawan sing digawé kurawa tempur karo bangawan sing digawé déning Bima
Mauné ora arep ngrasa kalah, nanging amarga sang Bima jajabang awinga-winga, krodha, ora ana wong Kurawa sing bisa nandhing mula banjur ngrasa kalah
Pungkasané sing sing kanggo asok guluné ditugel ya iku sang Durna
Nalika Bima arep nugel guluné sang Durna, Bima ngrasa ewuh amarga Durna iku guruné adhiné
Pungkasané sing ditugel dudu janggané nanging mung linggané sang Durna
Linggané sang Durna banjur dikubur cedhak tempuran kali loro mau
Akèh sing percaya yèn potongan linggané Durna dadi watu sing manggon ana ing Désa Kedungbenda
Kali sing digawé kurawa ya iku Kali Klawing saka tembung Kala wingi, amarga nalika Bima takon marang kurawa, wangsulan saka kurawa ya iku anggoné gawé wiwit saka kala wingi, suwé-suwé banjur owah dadi klawing
Déné kali sing digawé Bima ya iku Kali Serayu, ya iku saka tembung sira ayu, yèn diwaca rikat dadi srayu suwé-suwé owah dadi serayu.
Saliyané carita mau uga ana carita liya kang ngenani kuburan ana ing congot
Kuburan ana ing congot ya iku kuburan saka jago kang mati sampyuh amarga didu déning majikané
Sumur bening kang ana ing sakcedhaké congot iki racaké ditekani déning wong-wong sing kepéngin rejekiné lancar, sarana nyidhuk banyu ing sumur mau
Sumur bening iki ora tau asat sanajan ana ing mangsa katiga kang dawa.
Soemarno Sosroatmodjo (#ALIH), dhèwèké tau mengku kalungguhan minangka Gubernur DKI Jakarta suwéné rong périodhe, ya iku périodhe taun 1960 - 1964 lan périodhe taun 1965 - 1966
Saliyané iku, dhèwèké uga dadi dhokter
Ana ing mangsa pimpinané wektu iku akèh masalah, ya iku sing ana gegayutané karo pambébasan Irian Jaya lan dhémonstrasi Ganyang Malaysia
Ing mangsa pimpinané, uga dibangun Monumèn Nasional utawa Monas, Patung Selamat Datang, lan Patung Pahlawan ing Menteng, uga dibangun rumah minimum
Sawisé entèk mangsa jabtané, Soemarno dadi Mantri Dalam Negri lan kalungguhan Gubernur Jakarta diterusaké déning Henk Ngantung
Soemarno jabatané rangkep dadi Mantri Dalam Negri lan Gubernur Jakarta saka préntahé Présidhèn Soekarno, amarga keséhatané Henk Ngantung kang wis ora bisa manèh nerusaké jejibahané
Sadurungé jaman kamardikan, dhèwèké tau dadi dhirèktur Rumah Sakit Hanggulan Sinta kang panggoné ana ing kampung Barimba, kacamatan Kapuas Hilir, Kabupatèn Kapuas, Kalimantan Tengah ing taun 1939
Rumah Sakit iku tau pindhah ing Jl
Kapten Pierre Tendean, sadurungé pindhah ing Jl
16 kanthi jeneng RSUD dr
Agnes Monica Agnes Monica Muljoto (#ALIH) ya iku salah sawijining penyanyi lan artis wadon ing Indonésia
Dhèwèké anak ragil saka pasangan Jenny Siswono lan Ricky Suprapto
Dhèwèké duwé mas siji, jenengé Steve Muljoto kang saiki dadi manajeré
Agnes Monica lulusan SD Tarakanita Jakarta, banjur nerusaké sekolah ing SLTP Pelita Harapan
Agnes Monica banjur nerusaké sekolah wonten SLTA Pelita Harapan bar kui terus nerusaké kuliah wonten UPH, nanging kuliahe lagi lumaku rong taun, Agnes Monica wis di D.O amargi kerep dolanan bekel lan boten niyat kuliah
Agnes Monica miwiti dadi artis nalika umur 6 taun
Dhèwèké dadi penyanyi cilik
Agnes Monica salah sawijing penyanyi cilik populèr taun 1990-an
Nalika dadi penyayi cilik, dhèwèké duwé telung album, ya iku Si Meong, Yess!, lan Bala-Bala
Sak liyané iku, dhèwèké uga dadi pambiwara ning acara tivi kanggo bocah-bocah
Agnes Monica uga njajal dadi ing seni peran
Sinetroné kang kapisan irah-irahané "Pernikahan Dini" (2001) kang ndadèkaké dhèwèké aktris paramuda paling larang nalika semana
Taun 2003, Agnes Monica ngetokaké albumé kang kapisan, irah-irahané "And the Story Goes", kang ndadèkaké dhèwèké artis populèr kaya nalika dhèwèké isih cilik
Banjur, albumé kang kapindho metu taun 2005, irah-irahané "Whaddup A'...?!", dhèwèké ngajak Keith Martin, penyanyi asal Amérikah Sarékat kanggo nyanyi bareng
Stonehenge Stonehenge inggih punika monumen prasajarah ingkang dumunung ing laladan Wiltshire Inggris, watawis 3,2 kilomèter (2,0 mil) kilenipun lan 13 kilomèter saking Amesbury (8,1 mil) leripun Salisbury